# Baijiu

Baijiu (xinès simplificat: 白酒, pinyin: Báijiǔ, literalment 'Licor blanc'), o shaojiu és una beguda destil·lada de la Xina. Baijiu sovint es tradueix incorrectament com "vi" o "vi blanc," però en realitat és un destil·lat amb un grau alcohòlic entre el 35% i el 60% d'alcohol en volum (ABV). Cada tipus de baijiu utilitza un tipus de Qū diferent per a la fermentació exclusiva de la destil·leria per obtenir un perfil de sabor diferent i característic.
El Baijiu és una beguda clara normalment destil·lada del sorgo, però es poden usar altres cereals; les varietats de baijiu del sud de la Xina típicament es fan a partir d'arròs glutinós, en canvi al nord de la Xina es fa normalment de sorgo, blat, ordi, mill, o ocasionalment de les llàgrimes de Job (Coix lacryma-jobi).
Els xinesos tradicionalment serveixen el baijiu sense mesclar i a temperatura ambient, en tasses xicotetes o gots, tot i que els recipients varien segons la regió. És tradicional beure baijiu amb menjar en lloc de fer-ho sol, tot i que sovint s'infusiona amb fruites o herbes medicinals i espècies.
És probable que el baijiu de primer nivell provinga de destil·leries tradicionals de baijiu, com ara Kweichow Maotai, Wuliangye, Luzhou Laojiao, Shuijing Fang, i d'altres. D'altra banda, el baijiu de gamma baixa pot ser tan econòmic com una llauna de cervesa.
El Baijiu és el licor més venut del món, amb cinc mil milions de litres venuts el 2016, i 10.800 milions de litres venuts el 2018, més que les vendes combinades de whisky, vodka, ginebra, rom i tequila. Així mateix, és el licor més consumit, amb 1.200 milions de caixes de nou litres consumides el 2018, principalment a la Xina, el triple del consum mundial de vodka.

## Referències

* 1 2 Sun, Baoguo. Chinese National Alcohols: Baijiu And Huangjiu. World Scientific, 2021-06-03. ISBN 978-981-12-3358-6.
* ↑ «A Guide to Chinese Alcohol». Lost Laowai:China expat.
* ↑ «The World's Most Consumed Alcohol Is One You Might Not Have Tried. But It's Coming to a Bar Near You». Time.
* ↑ Zheng, Xiao-Wei «Daqu—A traditional Chinese liquor fermentation starter». Journal of the Institute of Brewing, 117, 1, 2011, pàg. 82–90. DOI: 10.1002/j.2050-0416.2011.tb00447.x.
* ↑ Rong and Fa, Grandiose Survey of Chinese Alcoholic Drinks and Beverages, 2013, «Archived copy». Arxivat de l'original el 2014-07-29.
* ↑ Xiaoqing Mu et al. Solid-State Fermented Alcoholic Beverages, in Chen, Jian, and Yang Zhu, eds. Solid State Fermentation for Foods and Beverages. CRC Press, 2013.
* ↑ Wang, H-Y. «Characterization and comparison of microbial community of different typical Chinese liquor Daqus by PCR–DGGE». Letters in Applied Microbiology, 53, 2, 2011, pàg. 134–140. DOI: 10.1111/j.1472-765x.2011.03076.x. PMID: 21554340.
* ↑ Zheng, Xiao-Wei, et al. "Complex microbiota of a Chinese " Fen" liquor fermentation starter (Fen- Daqu), revealed by culture-dependent and culture-independent methods." Food microbiology 31.2 (2012): 293–300.
* ↑ Xiong, X. «PCR-DGGE Analysis of the Microbial Communities in Three Different Chinese" Baiyunbian" Liquor Fermentation Starters». Journal of Microbiology and Biotechnology, 24, 8, 2014, pàg. 1088–95. DOI: 10.4014/jmb.1401.01043. PMID: 24809292.
* ↑ Slaughter, Sam. «The Manual Guide to Baijiu», 17-05-2016.
* ↑ Rong and Fa, Grandiose Survey of Chinese Alcoholic Drinks and Beverages, 2013, «Archived copy». Arxivat de l'original el 2014-07-29. [Consulta: 29 maig 2015].
* ↑ Hawkins, Amy. «Baijiu on a Budget». Time Out Beijing, 22-09-2017. Arxivat de l'original el 17 setembre 2019. [Consulta: 17 maig 2018].
* ↑ , 27-05-2017.
* ↑ Agence France-Presse, 18-06-2019.
* ↑ Barron's accessed November 9, 2018

## Enllaços externs

* Baijiu Case Study Arxivat 2010-10-17 a Wayback Machine.